کس کس کو پیار کروں (2015 فلم)

کس کس کو پیار کروں 2015ء میں نمائش کے لیے پیش ہونے والی بھارتی رومانوی مزاحیہ فلم ہے جس کی ہدایات عباس مستان نے دی ہیں۔ یہ ایک کناڈا فلم ’’نمبیہولی‘‘ کا ری میک ہے۔ اسٹینڈ اپ کامیڈی سے اپنی پہچان بنانے والے کپل شرما اس فلم سے اپنے فلمی سفر کی شروعات کر رہے ہیں۔ فلم کے دیگر ستاروں میں ارباز خان، امریتا پوری، سمرن کور منڈی،  ایلی آورام، ورون شرما، سپریا پاٹھک، شرت سکسینا، منوج جوشی اور جونی لیور کی صاحب زادی جیمی لیور شامل ہیں۔ اگرچہ بالی ووڈ میں کپل شرما کے کیریئر کا آغاز یاش راج بینر کے تحت بننے والی فلم بینک چور سے ہونا تھا، تاہم اُنہیں اس فلم سے نکال دیا گیا۔

فلم کی موسیقی تنیشک بگچی، ڈاکٹر زیوس، جاوید محسن اور امجد ندیم نے ترتیب دی ہے۔ فلم کا پہلا پوسٹر 11 اگست 2015ء کو جاری کیا گیا۔ جبکہ مکمل فلم 25 ستمبر 2015ء کو نمائش کے لیے پیش کی جائے گی۔

اداکار 
 کپل شرما بطور شیو، رام، کشن اور کمار
 ایلی آورام بطور دپیکا
 سمرن کور منڈی بطور سمرن
 ارباز خان بطور ڈان
 سپریا پاتھک بطور کپل کی ماں
 ورون شرما بطور کپل کا دوست
 کندن پانڈے بطور آریان
 منوج جوشی
 جیمی لیور
 سنی چیمہ
 پروین کے بھٹیا

گیت 

کس کس کو پیار کروں کے فلمی گیتوں کی موسیقی جاوید محسن، امجد ندیم، ڈاکٹر زیوس، کومیل شایان اور تنیشک بگچی نے ترتیب دی ہے۔ موسیقی کے حقوق’’زی میوزک کمپنی‘‘ نے حاصل کیے۔ گانوں کا مکمل آڈیو البم 4 ستمبر 2015 کو جاری کیا گیا۔

حوالہ جات

بیرونی روابط 

2010ء کی دہائی کی ہندی فلمیں
2015ء کی فلمیں
بھارتی فلمیں
بھارتی مزاحیہ فلمیں
عباس-مستان کی ہدایت کاری میں بننے والی فلمیں
ہندی زبان کی فلمیں
2010ء کی دہائی کی مزاحیہ فلمیں
ان پٹ کی غلطیوں کے ساتھ ٹریک فہرستیں
2015ء کی مزاحیہ فلمیں
شادی کے بارے میں فلمیں
Short description is different from Wikidata